Skolen i Assens er truet af lukning. Politikerne ser gerne at hele skolen bliver lukket, eller som minimum at overbygningen bliver flyttet til Mariager Skole.

Politikerne vil enten have lukket hele Assens Skole eller have flyttet overbygningen til Mariager Skole. På skolen er der 60 lærere og næsten 200 elever, men de seneste år har elevtallet været faldene. - Særligt i overbygning er der en stor udfordring, da man fravælger Assens Skole. Det er vi selvfølgelig kede af, men det er sådan, at det er. Det er op imod halvdelen eller to tredje dele der fravælger skolen. Det synes vi er meget i forhold til andre skoler, siger Svend Madsen, formand i Udvalget for Børn og Familie (V), Mariagerfjord Kommune. Det er ikke første gang at skolen i Assens er truet af lukning. Så sent som i 2008 var skolen ved at lukke. Men i Assens står borgerne sammen, og prøver at redde skolen. - Der er gået en række frivillige ildsjæle sammen. Både helt almindelige borgere som mig, men også folk der er aktive i de forskellige foreninger i byen, siger Astrid Kragh fra Assens.